OpenLLM-France/wikimedia huggingface dataset:
# Museu Karonga

El Museu Karonga és un centre cultural i museu del districte de Karonga, al nord de Malawi. El museu fou obert oficialment pel llavors President Bingu wa Mutharika el novembre de 2004. L'objectiu del centre és la conservació i promoció del patrimoni cultural i natural de Karonga. Inclou les descobertes de les primeres formes de vida a la Terra, mostra fòssils de Dinosaures i també hi ha un espai dedicat als primers éssers humans.
La col·lecció, preservació i mostra dels objectes la porta el Departament d'Antiguitats del país, juntament amb la Fundació Uraha. Aquest centre posa l'èmfasi en la participació del a comunitat local i els líders per tal d'aportar i reunir col·leccions per les mostres. L'exposició central està dedicada als fòssils de 130 milions d'anys del Malawisaure, que foren descoberts 45 km al sud d'on hi ha el museu. Per fomentar la participació hi ha espais de reunió i espais polivalents per celebrar esdeveniments culturals de teatre, ball, música i altres. El centre d'investigació coopera en projectes internacionals. L'edifici on hi ha el centre cultural i el museu fou construït el 2004. L'edifici va ser dissenyat per l'arquitecte britànic Kevin M Davies.

## Referències

* ↑ «Museums in Africa: Malawi». International Council of African Museums. Arxivat de l'original el 3 de desembre 2010. [Consulta: 9 agost 2014].
* ↑ «Karonga Museum sends SOS». Nyasa Times. Arxivat de l'original el 26 de setembre 2014. [Consulta: 17 desembre 2014].
* ↑ «Còpia arxivada». Arxivat de l'original el 19 de novembre 2008. [Consulta: 25 gener 2017].
* ↑ «Còpia arxivada». Arxivat de l'original el 5 de gener 2009. [Consulta: 25 gener 2017].
* ↑ «Ministry of Information, Tourism, and Culture». [Consulta: 17 desembre 2014].
* ↑ «Còpia arxivada». Arxivat de l'original el 5 de gener 2009. [Consulta: 25 gener 2017].
# Cyclamini-Quercetum

En fitosociologia Cyclamini-Quercetum és una associació que pertany a l'aliança de Quercion ilicis. És l'alzinar balear. De fet, només es troba a Mallorca i Menorca. Guarda moltes semblances amb l'alzinar litoral (del Viburno tini-Quercetum illicis o de l'Asplenio onopteridis-Quercetum illicis), malgrat que li'n manquen espècies força característiques com el marfull, l'aladern o l'aladern fals. Aquest empobriment, el supleix amb plantes endèmiques que li atorguen una personalitat innegable.
Això fa que el sotabosc es presenti menys imposant. Aquest empobriment es compensa amb espècies de la màquia i comunitats obertes de zones més eixutes com el fraret, el llistó o el càrritx.
Les plantes característiques d'aquesta associació són:
* Cyclamen balearicum
* Rubia peregrina subsp. longifolia
* Smilax aspera subsp. balearica
* Cneorum tricoccon (a Mallorca)
* Phillyrea latifolia subsp. media var. rodriguezii (Menorca)
* Carex halleriana subs. bracteosa (Menorca)
* Myrtus communis (Menorca)
L'activitat ramadera intensa que han sofert al llarg dels segles les illes fa difícil de precisar amb rigor el paper veritable de les plantes de la màquia al si de l'alzinar.

## Referències

* Bolòs, O. de et Molinier, R. (1958). Recherches phytosociologiques dans l'île de Majorque. Collect. Bot. V (III): 699-865. Barcelona.
* Bolòs, O. de, Molinier, R. et Montserrat, P. (1970). Observations phytosociologiques dans l'île de Minorque. Act. Geobot. Barcin., 5. Com. SIGMA, 191, Barcelona.
# Bodianus hirsutus

Bodianus hirsutus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 32 cm de longitud total.

## Distribució geogràfica

Es troba a les illes de Maurici i Reunió.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Campionat del Món de Trial 1989

La temporada de 1989 del Campionat del Món de trial fou la 15a edició d'aquest campionat, organitzat per la FIM. El calendari oficial constava de 12 proves puntuables, celebrades entre el 21 de març i el 10 de setembre.

## Classificació final

| Posició | Pilot | Motocicleta | Punts |
| 1 | Jordi Tarrés | Beta | 223 |
| 2 | Thierry Michaud | Fantic | 193 |
| 3 | Diego Bosis | Aprilia | 178 |
| 4 | Donato Miglio | Fantic | 139 |
| 5 | Steve Saunders | Fantic | 129 |
| 6 | Tommi Ahvala | Aprilia | 118 |
| 7 | Philippe Berlatier | Beta | 93 |
| 8 | Amós Bilbao | Fantic | 83 |
| 9 | Peter Jahn | Beta | 76 |
| 10 | Eddy Lejeune | Montesa | 57 |

## Referències

* «FIM Trial World Championship. 1989» (en anglès). trialonline.org. Arxivat de l'original el 13 de juny 2013. [Consulta: 20 febrer 2011].
# Klein (Montana)

Klein és una concentració de població designada pel cens dels Estats Units a l'estat de Montana. Segons el cens del 2000 tenia 188 habitants.

## Demografia

Segons el cens del 2000, Klein tenia 188 habitants, 69 habitatges, i 52 famílies. La densitat de població era de 5,6 habitants per km².
Dels 69 habitatges en un 30,4% hi vivien nens de menys de 18 anys, en un 65,2% hi vivien parelles casades, en un 7,2% dones solteres, i en un 24,6% no eren unitats familiars. En el 18,8% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,12.
Per edats la població es repartia de la següent manera: un 21,8% tenia menys de 18 anys, un 5,9% entre 18 i 24, un 21,8% entre 25 i 44, un 37,8% de 45 a 60 i un 12,8% 65 anys o més.
L'edat mediana era de 45 anys. Per cada 100 dones de 18 o més anys hi havia 113 homes.
La renda mediana per habitatge era de 39.792 $ i la renda mediana per família de 38.542 $. Els homes tenien una renda mediana de 29.000 $ mentre que les dones 18.750 $. La renda per capita de la població era de 15.522 $. Aproximadament el 14% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Klein». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Klein». American Fact Finder. Oficina del Cens dels Estats Units, 12-01-2010.
# Joey Graham

Joseph (Joey) Graham (nascut l'11 de juny de 1982 en Wilmington, Delaware) és un jugador professional de bàsquet que juga en els Cleveland Cavaliers de l'NBA.

## Enllaços externs

* Perfil de Joey Graham a NBA.com (anglès)
* Estadístiques de Graham en l'NBA (anglès)
# Jacques Goddet

Jacques Goddet (París, 21 de juny de 1905 - París, 15 de desembre de 2000) era un esportista i periodista francès.
Després d'efectuar els seus estudis a París i Anglaterra, s'orienta cap al periodisme esportiu. El 1931 es converteix en director del diari L'Auto, succeint Henri Desgrange en el càrrec. El 1936 es converteix en director del Tour de França, lloc que ocuparà fins a 1987.
Jacques Goddet era favorable a les innovacions tècniques en les competicions, contràriament al seu predecessor, Henri Desgrange, que desitjava conservar el caràcter més tradicional del Tour de França. És sota la seva direcció que s'introdueix la classificació per punts (recompensada amb la samarreta verda), així com el concepte de pròleg al començament de la carrera.

## Bibliografia

* Robert Laffont / Stock. L'Équipée belle, 1991. ISBN 2-221-07290-1.
* Lagrue, Pierre. L'Harmattan. Le Tour de France (en francès), 2004, p. 300. ISBN 2747566757.
# N-2A

La N-2A està formada pels trams antics de la N-2 que han quedat com a via de servei de la A-2. Passa per les províncies de Madrid, Guadalajara, Sòria, Saragossa, Osca, Lleida, Barcelona i Girona.

## Vegeu també

* Autovia del Nord-est
* Autopista del Nord-est
* N-2
# David Etxebarria Alkorta

David Etxebarria Alkorta (Abadiño, Biscaia, 29 de juliol de 1973) és un ciclista basc, ja retirat, que fou professional entre el 1995 i el 2006.
Va començar la seva carrera professional el 1995 a l'equip ONCE, en el qual va romandre fins a l'any 2000. Les seves principals victòries van ser dues etapes del Tour de França de 1999 i l'Euskal Bizikleta del mateix any. També va guanyar el Tour de l'Avenir de 1996 i una etapa de la París-Niça dos anys després.
L'any 2001 es va incorporar a l'equip basc Euskaltel-Euskadi, amb el qual va guanyar etapes a la Volta al País Basc i a l'Euskal Bizikleta. El 2005 tornà al seu antic equip, reconvertit en Liberty Seguros, on va acabar la seva carrera professional el 2006 com a conseqüència de l'Operació Port.
Una vegada retirat va exercir de director esportiu en diferents equips ciclistes.

## Palmarès

* 1995
** Vencedor d'una etapa del Tour de l'Avenir
* 1996
** 1r al Tour de l'Avenir i vencedor d'una etapa
** 1r al Gran Premi de Llodio
** 1r al Trofeu Luis Ocaña
** Vencedor d'una etapa de la Volta a Astúries
* 1997
** Vencedor d'una etapa de la Volta a Suïssa
** Vencedor d'una etapa de la Vuelta a los Valles Mineros
* 1998
** Vencedor d'una etapa de la París-Niça
* 1999
** 1r a l'Euskal Bizikleta
** Vencedor de 2 etapes del Tour de França
* 2000
** Vencedor d'una etapa de l'Euskal Bizikleta
** Vencedor d'una etapa de la Volta a Galícia
* 2001
** Vencedor d'una etapa de la Volta a la Comunitat Valenciana
* 2002
** Vencedor de 2 etapes de la Volta al País Basc
** Vencedor de 2 etapes de l'Euskal Bizikleta
* 2003
** Vencedor d'una etapa de l'Euskal Bizikleta
* 2005
** 1r a la Klasika Primavera

### Resultats al Tour de França

* 1997. Abandona
* 1999. 12è de la classificació general. Vencedor de 2 etapes
* 2000. Abandona
* 2001. 34è de la classificació general
* 2002. 60è de la classificació general
* 2003. Abandona
* 2004. 77è de la classificació general

### Resultats a la Volta a Espanya

* 1998. 30è de la classificació general
* 2000. Abandona
* 2001. 45è de la classificació general
* 2002. Abandona
* 2003. 29è de la classificació gener

## Referències

* ↑ «ETXEBARRIA ALKORTA David». [Consulta: 8 febrer 2023].
* ↑ Marcos, Un reportaje de Nagore. «La vaca de David Etxebarria» (en castellà), 22-07-2019. [Consulta: 8 febrer 2023].
* ↑ ONLUS®, Museo del Ciclismo Associazione Culturale. «Museo del Ciclismo - David ETXEBARRIA ALKORTA» (en italià). [Consulta: 8 febrer 2023].
* ↑ «Operación Puerto: David Etxebarria dice que Fuentes nunca le trató» (en spanish), 12-02-2013. [Consulta: 8 febrer 2023].
* ↑ AS, Diario. «David Etxebarría ataca a Contador a través de Twitter» (en castellà), 29-01-2011. [Consulta: 8 febrer 2023].
* ↑ «Gorospe y Pradera se incorporan al Cafés Baqué-Conservas Campos» (en spanish), 29-12-2012. [Consulta: 8 febrer 2023].
* ↑ Ferrari, Fernando. «David Etxebarria dirigirá al Eulen elite y sub-23» (en castellà), 02-01-2019. [Consulta: 8 febrer 2023].

## Enllaços externs

* Palmarès a urtekaria.com Arxivat 2007-10-06 a Wayback Machine.
# Bodianus loxozonus

Bodianus loxozonus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 47 cm de longitud total.

## Distribució geogràfica

Es troba des de la Polinèsia Francesa fins al Japó i Nova Caledònia.

## Referències

* ↑ AQUATAB.NET
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Snyder, J. O. 1908. Descriptions of eighteen new species and two new genera of fishes from Japan and the Riu Kiu Islands. Proceedings of the United States National Museum v. 35 (no. 1635): 93-111.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Campionat del Món de Trial 1994

La temporada de 1994 del Campionat del Món de trial fou la 20a edició d'aquest campionat, organitzat per la FIM. El calendari oficial constava de 10 proves puntuables, celebrades entre el 16 d'abril i el 24 de juliol.
Aquell any s'escaigué la 28a edició del Trial de Sant Llorenç, prova emblemàtica d'aquest campionat per al qual havia puntuat anualment d'ençà de 1970. En aquesta ocasió, era la vuitena prova de la temporada i es feu el 10 de juliol, a Tossa de Mar. A partir de la temporada següent, Catalunya deixà d'organitzar el Gran Premi d'Espanya de trial de forma ininterrompuda i aquesta prova anà itinerant per diversos indrets de l'estat espanyol, tornant de tant en tant als Països Catalans.

## Classificació final

| Posició | Pilot | Motocicleta | Punts |
| 1 | Jordi Tarrés | Gas Gas | 185 |
| 2 | Tommi Ahvala | Fantic | 140 |
| 3 | Joan Pons | Gas Gas | 119 |
| 4 | Marc Colomer | Beta | 101 |
| 5 | Takumi Narita | Beta | 101 |
| 6 | Dougie Lampkin | Beta | 97 |
| 7 | Diego Bosis | Beta | 95 |
| 8 | Donato Miglio | Gas Gas | 88 |
| 9 | Angel García | Gas Gas | 81 |
| 10 | Steve Colley | Beta | 81 |

## Referències

* ↑ «Trial de Sant Llorenç. Ultima oportunidad para Colomer y Tommi Ahvala en Tossa de Mar» (PDF) (en castellà). Hemeroteca. El Mundo Deportivo, 09-07-1994. [Consulta: 20 febrer 2011].
* «FIM Trial World Championship. 1994» (en anglès). trialonline.org. Arxivat de l'original el 14 de juny 2013. [Consulta: 20 febrer 2011].
# Municipi G de Montevideo

El municipi G (en castellà, municipio G) és un dels vuit municipis de Montevideo, Uruguai. Ocupa pràcticament tot el costat nord-oest del departament, sobre la frontera amb Canelones. És un municipi poc urbanitzat i amb grans extensions rurals.
Va ser creat mitjançant el decret 11.567 del 13 de setembre de 2009, ratificat posteriorment.

## Geografia

El municipi G limita a l'oest amb el departament de San José, al nord amb el departament de Canelones, a l'est amb el municipi D, i al sud amb els municipis A i C.

## Població

D'acord amb les dades del cens del 2009, el municipi tenia una població aproximada de 100.000 habitants.

## Barris

Cadascun dels municipis de Montevideo se subdivideix en barris (barrios). En concret, el municipi G es troba format pels següents barris: Abayubá, Colón Centro y Noroeste, Conciliación, Lezica, Melilla, Paso de las Duranas, Peñarol-Lavalleja i Sayago.

## Infraestructura

Aquest municipi compta amb un aeroport propi, l'Aeroport Internacional Ángel S. Adami, ubicat al barri de Melilla.

## Llocs d'interès

* Casa de la Cultura (Abayubá).
* Museu Nacional d'Antropologia (Paso de las Duranas).
* Museu de la Memòria (Paso de las Duranas).
* Antiga seu del Central Uruguay Railway Cricket Club (actual Club Atlético Peñarol, al barri Peñarol).
* Museu d'Antropologia.
* Museu de la Memòria.
* Zona històrica del barri Peñarol.

## Referències

* ↑ Presidència de l'Uruguai: Llei Nº 18.567 del 13 de setembre de 2009 Arxivat 2009-12-22 a Wayback Machine. (castellà)
* ↑ Llei 18.644 del 12 de febrer de 2010 Arxivat 2010-03-26 a Wayback Machine. (castellà)
* ↑ Llei 18.653 del 15 de març de 2010 (castellà)
* ↑ Informació sobre els nous vuit municipis de Montevideo a observa.com.uy Arxivat 2010-08-07 a Wayback Machine. (castellà)

## Enllaços externs

* Competències dels municipis: IMM Arxivat 2011-04-26 a Wayback Machine. (castellà)
* El Observador: Recorrido por las alcaldías del Departamento de Montevideo Arxivat 2010-08-07 a Wayback Machine. (castellà)
* Cort Electoral- Resultats de les eleccions generals-locals 2010 (castellà)
* Informació sobre els vuit municipis de Montevideo a uypress.net Arxivat 2010-05-10 a Wayback Machine. (castellà)
# Kashima Antlers

El Kashima Antlers és un club de futbol japonès de la ciutat de Kashima.

## Història

El club va ser fundat el 1947 com a Sumitomo Metal Industries a Osaka. Jugà a la Japan Soccer League i es traslladà a Kashima el 1975. Ascendí a la primera divisió el 1984. Amb la creació de la J. League esdevingué professional i adoptà el nom de Kashima Antlers l'1 d'octubre de 1991. Antlers deriva del nom de la ciutat, Kashima, que literalment significa "illa dels cérvols".

## Futbolistes destacats

| Kazuya Yamamura Yutaka Akita Yoshiyuki Hasegawa Tomoyuki Hirase Yasuto Honda Tatsuya Ishikawa Hisashi Kurosaki Koji Nakata Akira Narahashi Ryuzo Morioka Masashi Motoyama Mitsuo Ogasawara Shunzo Ono Hitoshi Sogahata Naoki Soma Takayuki Suzuki Daijiro Takakuwa Atsuto Uchida Atsushi Yanagisawa | Alcindo Alex Mineiro Bebeto Bismarck Fábio Júnior Jorginho Leonardo Milton da Cruz Mozer Santos Zico |

## Entrenadors

| Entrenador | Nac. | Anys |
| Masakatsu Miyamoto | Japó | 1993-1994 |
| Edu | Brasil | 1995 |
| João Carlos | Brasil | 1996-1998 |
| Takashi Sekizuka | Japó | 1998 |
| Zé Mario | Brasil | 1998–1999 |
| Zico | Brasil | 1999 |
| Takashi Sekizuka | Japó | 1999 |
| Toninho Cerezo | Brasil | 2000-2005 |
| Paulo Autuori | Brasil | 2006 |
| Oswaldo de Oliveira | Brasil | 2007- |

## Palmarès

* Campionat del Japó de futbol:
** 1972
* Japan Soccer League (2a Divisió):
** 1984, 1986-87
* J. League:
** 1996, 1998, 2000, 2001, 2007, 2008
* Copa de l'Emperador:
** 1997, 2000, 2007
* Copa J. League:
** 1997, 2000, 2002
* Supercopa Xerox:
** 1997, 1998, 1999, 2009
* Copa de Campions A3:
** 2003

## Enllaços externs

* (japonès) Web oficial
* (anglès) Web oficial
# Joey Dorsey

Joey Dorsey (16 de desembre de 1983, Baltimore, Estats Units), és un jugador professional de bàsquet estatunidenc. Juga a la posició de pivot i va ser escollit pels Portland Trail Blazers a la posició 33 del Draft de l'NBA del 2008.
És un jugador de tall defensiu destaca per la seva capacitat atlètica, que li permet taponar fàcilment i agafar nombrosos rebots malgrat la seva curta estatura per ser pivot. A l'atac, les principals armes d'aquest jugador són la continuació del Pick and roll i jugar per sobre del cèrcol gràcies a la culminació d'alley oops.

## Trajectòria esportiva

A l'NBA, va jugar a Sacramento i Toronto. A Europa ha desenvolupat la seva carrera a Turquia, Grècia i Espanya.
Durant la temporada 2013-14 jugà al FC Barcelona Regal. El juliol de 2014 el club català va fer públic que Dorsey jugaria als Houston Rockets de l'NBA la següent temporada.
A mitjans de la temporada 2015-2016 va tornar al FCBarcelona. El 18 de gener de 2017, el FC Barcelona va anunciar el seu acomiadament, per motius disciplinaris, a causa d'unes declaracions que va fer a les xarxes socials en contra de l'equip mèdic del club.
El 13 de febrer de 2017, va signar contracte amb Best Balikesir de la Lliga turca de bàsquet per la resta de temporada 2016-2017.

## Palmarès
### Olympiakos BC

* 2011-2012 Lliga grega
* 2011-2012 Eurolliga

### FC Barcelona

* 2013-2014 Lliga ACB

## Referències

* ↑ «El FC Barcelona incorpora a Joey Dorsey» (en castellà). acb.com. Arxivat de l'original el 2013-07-20. [Consulta: 17 juliol 2013].
* ↑ «Joey Dorsey se incorpora a los Houston Rockets» (en castellà). acb.com. Arxivat de l'original el 2014-07-19. [Consulta: 18 juliol 2014].
* ↑ «Joey Dorsey es compromet amb els Houston Rockets, on jugarà les dues pròximes temporades». 324.cat, 16-07-2014. [Consulta: 11 agost 2014].
* ↑ «Acomiadament disciplinari de Joey Dorsey». Pàgina Oficial del FC Barcelona, 18-01-2017. [Consulta: 6 gener 2018].
* ↑ «Joey Dorsey signed with Best Balikesir» (en anglès). EUROHOOPS.NET, 13-02-2017. [Consulta: 6 gener 2018].
* ↑ «Fitxa oficial de l'Eurolliga» (en angles).
* ↑ «El Barça guanya la Lliga Endesa superant en el quart partit de la final el seu gran enemic de la temporada, el Reial Madrid». 324.cat, 26-06-2014. [Consulta: 26 juny 2014].

## Enllaços externs

* Joey Dorsey jugador a l'ACB
* Perfil de Joey Dorsey a nba.com (anglès)
# Is There Anybody Out There?

Is There Anybody Out There? The Wall Live Pink Floyd 1980-1981 és un doble àlbum enregistrat en directe del grup britànic Pink Floyd aparegut l'any 2000. Fou enregistrat durant la gira de The Wall, entre 1980 i 1981, molt famosa per la una logística excepcional: es construïa un mur en escena que anava separant el grup del públic fins al tema Goodbye Cruel World, i després es destruïa amb el tema The Trial, seguit del recitat de l'òpera-rock que era la gira.
La caràtula de l'àlbum es compon de quatre màsqueres amb l'efígie dels quatre membres del grup, que portaven quatre músics addicionals que tocaven els tema In the Flesh? i In the Flesh.
L'àlbum conté tots els títols del disc The Wall i tres temes inèdits:
* MC:Atmos, el discurs introductori del concert, pronunciat per Gary Yudman i que es passava a baixa velocitat al tema In the Flesh;
* What Shall We Do Now?, també present en la bso del film The Wall;
* The Last Few Bricks, un medley de temes de la primera part que variava d'un concert a un altre.

## Llista de temes
### CD 1

* Master of Ceremonies – 1:13
* In the Flesh? – 3:00
* The Thin Ice – 2:49
* Another Brick in the Wall part 1 – 4:13
* The Happiest Days of Our Lives – 1:40
* Another Brick in the Wall part 2 – 6:19
* Mother – 7:54
* Goodbye Blue Sky – 3:15
* Empty Spaces – 2:14
* What Shall We Do Now? – 1:40
* Young Lust – 5:17
* One of My Turns – 3:41
* Don't Leave Me Now – 4:08
* Another Brick in the Wall part 3 – 1:15
* The Last Few Bricks – 3:26
* Goodbye Cruel World – 1:41

### CD 2

* Hey You – 4:55
* Is There Anybody Out There? – 3:09
* Nobody Home – 3:15
* Vera – 1:27
* Bring the Boys Back Home – 1:20
* Comfortably Numb – 7:26
* The Show Must Go On – 2:35
* MC:Atmos – 0:37
* In the Flesh – 4:23
* Run Like Hell – 7:05
* Waiting for the Worms – 4:14
* Stop – 0:30
* The Trial – 6:01
* Outside the Wall – 4:27

## Crèdits

* David Gilmour
* Nick Mason
* Roger Waters
* Rick Wright
amb
* Andy Bown — baix
* Snowy White — guitarra (1980)
* Andy Roberts — guitarra(1981)
* Willie Wilson — bateria
* Peter Woods — teclats
* John Joyce — cors
* Stan Farber — cors
* Jim Haas — cors
* Joe Chemay — cors
# N-236

La N-236 era una carretera nacional espanyola que servia d'accés des de la Autopista del Nord-est a la localitat de Lleida.
Actualment la N-236 està descatalogada ja que ha estat desdoblegada i convertida en autovia canviant-se de nom com LL-12.

## Vegeu també

* LL-12